ડૉ. ભીમરાવ આંબેડકરને ગુજરાત સરકાર 'રાષ્ટ્રીય નેતા' કેમ નથી માનતી? શું વિવાદ છે?\nTwitter કન્ટેન્ટ પૂર્ણ, 1

લાંબો સમય ગુજરાતમાં મુખ્ય મંત્રીપદે રહેનાર વર્તમાન વડા પ્રધાને પણ ડૉ. આંબેડકરને વિશેષ યાદ કર્યા. વડા પ્રધાને એમને એક વૈશ્વિક દર્શનની વ્યક્તિ ગણાવ્યા.

જોકે, મુખ્ય મંત્રીની ટ્વિટમાં બંધારણના અલૌકિક શિલ્પકાર અને જનનાયક ગણાવાય અને વડા પ્રધાનની ટ્વિટમાં વૈશ્વિક દર્શનની વ્યક્તિ ગણાવાય છે તે ડૉ. આંબેડકર વડા પ્રધાનના રાજ્યમાં ગુજરાત સરકારના એક પરિપત્ર મુજબ 'રાષ્ટ્રીય નેતા' નથી ગણાતા અને તેને લઈને વિવાદ થઈ રહ્યો છે.

ગુજરાતમાં હાલ ડૉ. આંબેડકરને રાષ્ટ્રીય નેતાઓની સૂચિમાં સમાવવાને લઈને એક વિવાદ ચાલી રહ્યો છે પણ આ વિવાદ કેમ શરૂ થયો છે અને તેનું કારણ શું છે?

ગુજરાત સરકારના એક ઠરાવ પ્રમાણે, 'મહાત્મા ગાંધી, સરદાર વલ્લભભાઈ પટેલ, જવાહરલાલ નહેરુ, વિદ્યમાન વડા પ્રધાન અને રાષ્ટ્રપતિને 'રાષ્ટ્રીય નેતા' ગણીને તેમની તસવીરને શાળાઓ અને સરકારી કચેરીઓમાં મૂકવામાં આવે છે. આ ઉપરાંત શ્યામા પ્રસાદજી, ભારત માતા અને પંડિત દીનદયાળ ઉપાધ્યાય એમ ત્રણ વિશેષ છબીઓને પણ મૂકવાનો ઠરાવ કર્યો છે.'

ગુજરાત સરકારના ઠરાવની કૉપી

રાષ્ટ્રીય નેતાઓની તસવીર મૂકવાનો ખર્ચ સરકારી ગ્રાન્ટમાંથી કચેરીએ કરવાનો હોય છે. 

ગુજરાતનાં વિવિધ દલિત સંગઠનો છેલ્લાં 22 વર્ષથી ગુજરાત સરકારને રજૂઆત કરતાં આવ્યાં છે કે ભારતના બંધારણના ઘડવૈયા અને 'ભારતરત્ન' બાબાસાહેબ આંબેડકરને 'રાષ્ટ્રીય નેતાઓ'ની યાદીમાં સમાવવામાં આવે અને તેમની તસવીર શાળાઓ-સરકારી કચેરીઓમાં મૂકવામાં આવે. 

જોકે ગુજરાત સરકારે જૂના ઠરાવને યથાવત્ રાખવાનું નક્કી કર્યું છે.

દલિત સંગઠનોની માગનો હાલના દેશના વડા પ્રધાન અને ગુજરાતના તત્કાલીન મુખ્ય મંત્રી નરેન્દ્ર મોદી અને હાલના મુખ્ય મંત્રી વિજય રૂપાણીએ અસ્વીકાર કર્યો છે. 

ગુજરાત સરકારનો ઠરાવ શું કહે છે?

1996થી ગુજરાતમાં કુલ આઠ લોકો પાંચ રાષ્ટ્રીય નેતાની તસવીર અને ત્રણ વિશેષ છબી મૂકવાની જોગવાઈ કરવામાં આવી છે. આ ઠરાવ આજ સુધી ચાલી રહ્યો છે. તસવીર પ્રતીકાત્મક.

ગુજરાત સરકાર દ્વારા 1992માં રાષ્ટ્રીય નેતાઓની જાહેરાત કરતો એક ઠરાવ કર્યો છે. 

આ ઠરાવ અનુસાર, રાષ્ટ્રપિતા મહાત્મા ગાંધી, જવાહરલાલ નહેરુ, સરદાર વલ્લભભાઈ પટેલ, વિદ્યમાન રાષ્ટ્રપતિ અને વડા પ્રધાનની તસવીર સરકારી કચેરીઓમાં તથા રાજ્ય સરકાર સંચાલિત શૈક્ષણિક સંસ્થોમાં પ્રદર્શિત કરવામાં આવે છે. 

1996માં ત્રણ વિશેષ છબીઓને પણ સરકારી કચેરીઓ અને શૈક્ષણિક સંસ્થાઓમાં મૂકવા માટે બીજો એક ઠરાવ કરવામાં આવ્યો....\n\ntl;dr:
આજે 14 એપ્રિલના રોજ ડૉ. ભીમરાવ આંબેડકરની જંયતી પર શુભેચ્છા આપતા ગુજરાતના મુખ્ય મંત્રી વિજય રૂપાણીએ સોશિયલ મીડિયામાં લખ્યું કે, ભારતીય બંધારણના અલૌકિક શિલ્પકાર અને સામાજિક સમરસતાના જનનાયક, ભારત રત્ન ડૉ. બાબાસાહેબ ભીમરાવ આંબેડકરજીની જંયતી પર એમને કોટિ કોટિ નમન.